Barclay James Harvest

**Barclay James Harvest** var et britisk rockeband som ble stiftet i det administrative distriktet Saddleworth i Oldham i 1966 av John Lees, Les Holroyd, Stuart "Woolly" Wolstenholme og Mel Pritchard. Bandet spesialiserte seg innen symfonisk og melodisk rock med røtter til progressiv rock og klassisk musikk. Bandets kanskje mest kjent låt er *«Mockingbird»* fra utgivelsen *[[Once Again]]* som kom ut i 1971.

Bandet ble uenige om den musikalske utviklingen i 1998 og tok et friår, det førte til at bandet ble splittet i to, John Lees' Barclay James Harvest (1999 – ) og Barclay James Harvest featuring Les Holroyd (2002 – ).

## Historie

### Barclay James Harvest
Etter det tidlige gjennombruddet med denne utgivelsen i Storbritannia dro bandet først ut på det europeiske musikkmarkedet med sin
utgivelse *[[Gone to Earth]]*, som blant annet ble en salgsuksess i Tyskland. Woolly Wolstenholme, som ga Barclay James Harvest sitt særpreg og vante lydbilde på 1970-tallet med instrumentet mellotron, forlot gruppa i 1979. Wolstenholme startet på en kort solokarriere før han la opp sin musikalske karriere og begynte med landbruk.
 
De resterende tre medlemmene fortsatte for øvrig i bandet, og høydepunktet for bandet var da de spilte en gratiskonsert foran Riksdagsbygningen i Berlin med over 250 000 tilskuere den 30. august 1980. Barclay James Harvest ble også det første vestlige rockebandet som spilte en åpen friluftskonsert ved Treptower Park i Øst-Berlin under Den tyske demokratiske republikk den 14. juli 1987, for over 170 000 tilskuere. Bandet fortsatte med tre medlemmer, med forskjellige gjestemusikere i støtte, helt til 1998. For øvrig var noen av utgivelsene som kom ut på 1990-tallet gitt ut under det forkortede navnet BJH.

I 1998 gjorde musikalske uenigheter til at de eksisterende tre bandmedlemmene ble enige om å ta et friår. Siden har bandet delt seg i to som begge har fortsatt å turnere og gi ut musikk.

### John Lees' Barclay James Harvest
I 1999 ga John Lees ut et album hvor han mikset nye låter med klassikere fra Barclay James Harvest. Et studioalbumet med navnet *Nexus* ble gitt ut som "Barclay James Harvest through the eyes of John Lees". Foruten Less bestod bandet av Craig Fletcher, Kevin Whitehead og Woolly Wolstenholm hadde kommet tilbake. Bandet ble meget populært og turnerte i Storbritannia og Europa og spilte i inn flere konsertalbum. 

Woolly Wolstenholme tok sitt eget liv i desember 2010, etter å ha slitt med depresjon i mange år. 

Jez Smith tok over etter Wolstenholme på keyboard og i oktober 2013 ga de ut *North*, et studioalbum med helt nytt materiale. *North* ble veldig godt mottatt av både fansen og kritikere. De er fortsatt aktive. 

### Barclay James Harvest featuring Les Holroyd
I 2001 gikk Les Holroyd og Mel Pritchard tilbake til studioet for å spille inn albumet *Revolution Days* sammen med Ian Wilson, Michael Byron-Hehir, Steve Butler, Steve Pigott og Rabbit Bundrick. *Revolution Days* ble utgitt i 2002, og et turneband ble satt sammen bestående av Holroyd og Pritchard og Michael Byron-Hehir, Ian Wilson, Steve Butler, Chris Jago og Colin Browne som tidligere hadde spilt med BJH. De gjennomførte flere europa-turneer men etter at de kom tilbake til Storbritannia i 2004 døde Mel Pritchard av hjerteinfarkt. 

De har fortsatt å turnere og delta på konserterer, og la også inn en akustisk del i konsertene med deres kjente vokalharmonier på gamle favoritter som *«*Poor Boy Blues*»*, *«*Friend of Mine*»* og *«*Crazy City*»*.  

## Medlemmer

### Barclay James Harvest
*John Lees – Vokaler, gitarer
*Les Holroyd – Bass, gitarer, keyboards, vokaler
*Woolly Wolstenholme – Vokaler, mellotron, keyboards, gitarer (1947–2010)
*Mel Pritchard – Trommer og perkusjon (1948–2004)

### John Lees' Barclay James Harvest
**Medlemmer**

*John Lees – Vokal, gitarer (1998 – )
*Craig Fletcher – Bass (1998 – )
*Kevin Whitehead – Trommer, perkusjon (1998 – )
*Jez Smith – Keyboards (2009 – )

**Tidligere medlem**

* Stuart "Woolly" Wolstenholme - Vokal, mellotron, keyboard, gitar (1998 – 2010)

### Barclay James Harvest featuring Les Holroyd
**Medlemmer**

* Les Holroyd – Vokal, bass, gitar, keyboard (2002 – )
* Colin Browne – Keyboard, gitar (2002 – )
* Steve Butler – Gitar, keyboard (2002 – )
* Michael Byron-Hehir – Gitar (2002 – )
* Louie Palmer – Trommer, perkusjon (2011 – )

**Tidligere medlem**

* Mel Pritchard – Trommer, perkusjon (2002 – 2004)
* Ian Wilson – Gitar (2002 – 2009)
* Chris Jago – Trommer, perkusjon (2002 – 2003, 2004 – 2005)
* Roy Martin – Trommer, perkusjon (2003 – 2004, 2006 – 2007)
* Paul Walsham – Trommer, perkusjon (2005 – 2006, 2007 – 2011)

## Diskografi

### Barclay James Harvest

### John Lee' Barclay James Harvest
**Studioalbum**

* *Nexus* (1999)
* *North* (2013)

**Konsertalbum**

* *Revival - Live* 1999 (2000)
* *Legacy - Live at the Shepherd's Bush Empire, London 2006* (2007)
* *High Voltag Festival - Recorded Live - July 23rd 2011* (2011)
* *Recorded Live at Metropolis Studio, London* (2012)
* *The Bloomsbury Theatre, London, 30th October 2009* (2018)
* *The 50th Anniversary Concert* (2018)

### Barclay James Harvest featuring Les Holroyd
**Studioalbum**

* *Revolution Days* (2002)

**Konsertalbum**

* *Live In Bonn 30th October 2002* (2003)
* *Classic Meet Rock med Prague Philharmonic Orchestra* (2006)
* *Retrospective* (2016)

## Eksterne lenker
* 
* 
* BJHarvest.co.uk – Barclay James Harvests fanklubb
* Barclayjamesharvest.com – John Lees' Barclay James Harvest
* Barclayjamesharvest.co.uk – Barclay James Harvest med Les Holroyd